
VYHLÁŠKA
Úradu pre územné plánovanie a výstavbu Slovenskej republiky

z ... 2026,

ktorou sa mení a dopĺňa vyhláška Úradu pre územné plánovanie a výstavbu Slovenskej republiky č. 60/2025 Z. z. o štruktúre a prevádzke informačného systému územného plánovania a výstavby, o obsahu podaní a obsahu a rozsahu dokumentácie stavby

Úrad pre územné plánovanie a výstavbu Slovenskej republiky podľa § 39 ods. 1 písm. c) zákona č. 200/2022 Z. z. o územnom plánovaní v znení zákona č. 26/2025 Z. z. a podľa § 83 písm. b) zákona č. 25/2025 Z. z. Stavebný zákon a o zmene a doplnení niektorých zákonov (Stavebný zákon) ustanovuje:

Čl. I

Vyhláška Úradu pre územné plánovanie a výstavbu Slovenskej republiky č. 60/2025 Z. z. o štruktúre a prevádzke informačného systému územného plánovania a výstavby, o obsahu podaní a obsahu a rozsahu dokumentácie stavby sa mení a dopĺňa takto:

1. V § 1 ods. 8 sa za slovom „stavby“ čiarka nahrádza slovom „a“ a vypúšťajú sa slová „a stavebný inšpektor“.

2. V § 1 sa za odsek 9 vkladá nový odsek 10, ktorý znie:

„(10) Informačný systém umožňuje používateľovi, ktorým je stavebný inšpektor alebo stavebný inšpektorát, 
a) vytvorenie prístupov pre ním poverených používateľov, ich evidenciu a definovanie ich používateľských práv, 
b) prístup k elektronickej dokumentácii v úložisku dokumentácie, 
c) prístup k záväzným vyjadreniam, záväzným stanoviskám alebo doložkám súladu dotknutých orgánov a dotknutých právnických osôb k predmetnému konaniu,
d) prístup k vyjadreniam, oznámeniam, rozhodnutiam, overovacím doložkám alebo kolaudačným osvedčeniam stavebného úradu alebo jeho nadriadených orgánov k predmetnému konaniu, 
e) zaznamenanie údajov v úložisku dokumentácie v rozsahu jeho oprávnení a v rozsahu podľa Stavebného zákona,
f) prístup do registra stavieb.“.

Doterajšie odseky 10 až 12 sa označujú ako odseky 11 až 13.

3. V § 1 ods. 11 sa slová „úrad alebo jeho“ nahrádzajú slovami „úrad, regionálny úrad alebo ich“.

4. V § 1 ods. 12 písm. a) sa slová „odseku 10“ nahrádzajú slovami „odseku 11“.

5. V § 2 ods. 1 písm. b) sa na konci pripájajú tieto slová: „ak sa pre podanie vyžaduje,“.

6. V § 2 ods. 1 písm. c) sa vypúšťajú slová „a dokumenty“.

7. V § 2 ods. 3 sa číslo „100“ nahrádza číslom „25“.

8. V § 2 ods. 4 sa vypúšťa slovo „neskôr“.

9. V § 3 ods. 2 prvej vete sa slová „v listinnej podobe“ nahrádzajú slovami „ako listinné podania“ a na konci tretej vety sa pripája slovo „žiadateľa“.

10. V § 3 ods. 3 sa slová „v listinnej podobe“ nahrádzajú slovami „ako listinné podania“ a na konci sa pripája toto slovo: „žiadateľa“.

11. V § 3 odsek 4 znie:

[bookmark: paragraf-3.odsek-4.text][bookmark: paragraf-3.odsek-4]„(4) Formulár podľa odseku 1 písm. c) je určený pre elektronické podania. Formulár je dostupný v informačnom systéme a umožňuje vyplnenie požadovaných údajov a doplnenie príloh priamo vo webovom rozhraní informačného systému. Formulár sa po elektronickom vyplnení údajov doplnení kvalifikovaným elektronickým podpisom alebo kvalifikovaným certifikátom pre elektronický podpis žiadateľa a odošle elektronicky.“. 

12. V § 4 sa za odsek 2 vkladá nový odsek 3, ktorý znie:

„(3) Vzor formulára žiadosti o vydanie rozhodnutia o stavebnom zámere podľa § 50 Stavebného zákona a overenie projektu stavby podľa § 65 Stavebného zákona je uvedený v prílohe č. 2a.“.

Doterajšie odseky 3 až 15 sa označujú ako odseky 4 až 16.

13. V § 4 ods. 11 sa slová „až 9“ nahrádzajú slovami „až 10“.

14. V § 4 sa vypúšťajú odseky 12 a 13. 

Doterajšie odseky 14 až 16 sa označujú ako odseky 12 až 14.

15. V § 4 odsek 13 znie:

[bookmark: paragraf-4.odsek-14.text]„(13) Vzor formulára ohlásenia odstránenia stavby zhotovenej na základe ohlásenia, informačnej konštrukcie alebo zmontovaného výrobku podľa § 63 ods. 11 Stavebného zákona je uvedený v prílohe č. 12.“.

16. V § 4 sa za odsek 13 vkladá nový odsek 14, ktorý znie:

„(14) Vzor formulára ohlásenia odstránenia nepovolenej stavby podľa § 64 Stavebného zákona je uvedený v prílohe č. 12a.“.

Doterajší odsek 14 sa označuje ako odsek 15.

17. § 4 sa dopĺňa odsekmi 16 a 17, ktoré znejú:

„(16) Formulár podľa odsekov 1 a 5 nie je žiadosťou o poskytnutie údajov a informácií dotknutej právnickej osoby, potrebných na vypracovanie stavebného zámeru.

(17) Ak dotknutý orgán alebo dotknutá právnická osoba vyžaduje pre podanie osobitné tlačivo, formulár podľa odseku 1 alebo odseku 5 sa doplní týmto tlačivom.“.

18. Nadpis § 5 znie: „Prílohy“.

19. V § 5 ods. 1 sa slovo „formulára“ nahrádza slovom  „podania“, slová „nejde o súčasť“ sa nahrádzajú slovom „nie sú súčasťou“. 

20. V § 5 ods. 1 písm. a) sa na konci pripájajú tieto slová: „alebo A3“.

21. V § 5 ods. 1 písm. b) sa čiarka za slovami „kompresiu súborov“ nahrádza bodkočiarkou.

22. V § 5 sa za odsek 1 vkladajú nové odseky 2 a 3, ktoré  znejú:

„(2) Ak ide o listinnú prílohu listinného podania, pri ktorej sa pre podanie vyžaduje originál alebo jeho rovnocenný ekvivalent, je možné ju doplniť ako listinný dokument s podpisom oprávnenej osoby, osvedčenú kópiu alebo ako listinný dokument získaný zaručenou konverziou podľa osobitného predpisu. 

(3) Ak ide o elektronickú prílohu listinného alebo elektronického podania, pri ktorej sa pre podanie vyžaduje originál alebo jeho rovnocenný ekvivalent, je možné ju doplniť ako elektronický dokument s kvalifikovaným elektronickým podpisom alebo kvalifikovaným certifikátom pre elektronický podpis oprávnenej osoby alebo ako elektronický dokument získaný zaručenou konverziou podľa osobitného predpisu.“.

Doterajší odsek 2 sa označuje ako odsek 4.

23. § 5 sa dopĺňa odsekom 5, ktorý znie:

„(5) Obsah a rozsah prílohy, ktorou je správa o prerokovaní stavebného zámeru, je uvedený v prílohe č. 16.“.

24. V § 6 sa vypúšťajú odseky 3 a 9. 

Doterajšie odseky 4 až 8 a 10 až 14 sa označujú ako odseky 3 až 12.

25. V § 6 ods. 9 sa za slovom „súčasť“ vypúšťa slovo „projektovej“, za slová „grafického dokumentu“ sa vkladajú slová „názov časti dokumentácie stavby,“ a za slovom „stavebníkovi“ sa vypúšťajú slová „stupni projektovej dokumentácie,“.

26. V § 6 ods. 10 druhá veta znie: „Textové a grafické dokumenty sa ukladajú ako samostatné súbory podľa etáp povoľovacieho procesu alebo procesu výstavby, podľa jednotlivých častí dokumentácie stavby, stavieb, stavebných objektov, prevádzkových súborov, odborností, profesií a revízií.“.

27. V § 6 ods. 12 druhej vete sa na konci pripájajú tieto slová: „v listinnej podobe, ku ktorej sa vydali“.

28. § 6 sa dopĺňa odsekmi 13 až 16, ktoré znejú:

„(13)	Dokumentácia stavby sa predkladá správnemu orgánu v elektronickej podobe ako súčasť elektronického podania, ak boli záväzné stanoviská a záväzné vyjadrenia vydané k elektronickej podobe dokumentácie stavby v informačnom systéme.

(14) Dokumentácia stavby sa predkladá správnemu orgánu v listinnej podobe ako súčasť listinného podania, ak boli záväzné stanoviská a záväzné vyjadrenia vydané k listinnej podobe dokumentácie stavby.  

(15) Dokumentáciu stavby v listinnej podobe overuje generálny projektant alebo projektant podľa osobitného predpisu a osoba oprávnená na činnosti podľa § 34 ods. 5 Stavebného zákona vlastnoručným podpisom. 

(16) Dokumentáciu stavby v elektronickej podobe overuje generálny projektant alebo projektant podľa osobitného predpisu a osoba oprávnená na činnosti podľa § 34 ods. 5 Stavebného zákona kvalifikovaným elektronickým podpisom alebo kvalifikovaným certifikátom pre elektronický podpis.“.

29. V § 7 sa za písmeno f) vkladá nové písmeno g), ktoré znie: 

[bookmark: _Hlk235708932]„g)	identifikačné údaje osoby oprávnenej na činnosti podľa § 34 ods. 5 Stavebného zákona v rozsahu 
1. titul, meno, priezvisko, adresa, telefónne číslo, emailová adresa, registračné číslo alebo číslo oprávnenia alebo údaj, na základe ktorého je táto osoba oprávnenou osobou podľa § 34 ods. 5 Stavebného zákona, ak ide o fyzickú osobu, 
2. názov, sídlo, IČO, telefónne číslo, emailová adresa, identifikačné údaje oprávnenej osoby, registračné číslo alebo číslo oprávnenia alebo údaj, na základe ktorého je táto osoba oprávnenou osobou podľa § 34 ods. 5 Stavebného zákona, ak ide o právnickú osobu,“.

Doterajšie písmená g) až k) sa označujú ako písmená h) až l).

30. V § 7 písm. i) sa na konci pripájajú tieto slová: „ak ide o elektronické podanie,“.

31. V § 8 písm. d) sa slová „alebo projektanta“ nahrádzajú čiarkou a slovami „ak je určený, projektanta  alebo osoby oprávnenej na činnosti podľa § 34 ods. 5 Stavebného zákona,“.

32. V § 13 písm. c) sa na konci pripájajú tieto slová: „alebo osoby oprávnenej na činnosti podľa § 34 ods. 5 Stavebného zákona“.

33. V § 14 písmeno b) znie: 

[bookmark: paragraf-14.odsek-1.pismeno-b.text]„b)	identifikačné údaje 
1. generálneho projektanta, ak je určený, 
2. projektanta alebo 
3. osoby oprávnenej na činnosti podľa § 34 ods. 5 Stavebného zákona,“.

34. V § 16 písmeno c) znie: 

[bookmark: paragraf-16.odsek-1.pismeno-c.text]„c)	identifikačné údaje 
1. generálneho projektanta, ak je určený, 
2. projektanta alebo 
3. osoby oprávnenej na činnosti podľa § 34 ods. 5 Stavebného zákona,“.


35. V nadpise § 18 sa slová  „Odsúhlasenie zápisnice“ nahrádzajú slovami „Súhlas alebo nesúhlas so zápisnicou“.

36. V  § 18 sa slová  „Odsúhlasenie zápisnice“ nahrádzajú slovami „Súhlas alebo nesúhlas so zápisnicou“ a slová „odsúhlasenie zápisnice“ nahrádzajú slovami „súhlas alebo nesúhlas so zápisnicou“.

37. V § 18 písm. c) sa za slovo „súhlas“ vkladajú slová „alebo nesúhlas“.

38. V § 19 písm. d) sa za slovo „údaje“ vkladajú slová „o rozhodnutí“.

39. V § 19 písm. m), § 20 písm. g) a § 21 písm. n) sa za slovo „konania“ vkladá čiarka a slová „zúčastnené osoby“.

40. V § 21 sa za slová „§ 47“ vkladajú slová „ods. 7“. 

41. V § 22 sa slová „Kolaudačné osvedčenie pri“ nahrádzajú slovami „Rozhodnutie o“.

42. V § 22 písm. a) sa slová „až g)“ nahrádzajú slovami „až c)“.

43. V § 22 sa za písmeno a) vkladajú nové písmená b) až e), ktoré znejú:

„b) 	podrobné údaje o stavbe, ak sú zmenou v užívaní stavby dotknuté v rozsahu bilancia plôch, počet parkovacích miest, ostatné bilancie stavby, dopravné napojenie, pripojenie stavby na siete technického vybavenie územia,
c) údaje o rozhodnutí o stavebnom zámere alebo jeho zmene, ak predchádzali konaniu o zmene v užívaní stavby v rozsahu spisové číslo, dátum vydania, dátum nadobudnutia právoplatnosti a správny orgán, ktorý rozhodnutie vydal, 
d) údaje o overovacej doložke k projektu stavby alebo jej zmene alebo údaje o overovacej doložke ohlásenej stavby, ak predchádzali konaniu o zmene v užívaní stavby v rozsahu spisové číslo, dátum vydania a správny orgán, ktorý rozhodnutie vydal, 
e) identifikačné údaje dokumentácie,“.
Doterajšie písmená b) až i) sa označujú ako písmená f) až m).
44. Príloha č. 2 vrátane nadpisu znie:

(priložený samostatný súbor)

45. Za prílohu č. 2 sa vkladá príloha č. 2a, ktorá vrátane nadpisu znie:

(priložený samostatný súbor)

46. Príloha č. 3 vrátane nadpisu znie:

(priložený samostatný súbor)

47. Prílohy č. 5 až 12 vrátane nadpisov znejú:

(priložený samostatný súbor)

48. Za prílohu č. 12 sa vkladá príloha č. 12a, ktorá vrátane nadpisu znie:

(priložený samostatný súbor)

49. Prílohy č. 13 až 15 vrátane nadpisov znejú:

(priložený samostatný súbor)

50. Príloha č. 17 vrátane nadpisu znie:

(priložený samostatný súbor)

51. Prílohy č. 20 a 21 vrátane nadpisov znejú:

(priložený samostatný súbor)

52. Príloha č. 22 sa vypúšťa.

53. Príloha č. 24 vrátane nadpisu znie:

(priložený samostatný súbor)

Čl. II

Táto vyhláška nadobúda účinnosť 1. januára 2027.

